Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > A fényképezőgépről > GPS (csak a DSC-HX100V esetében)

## GPS (csak a DSC-HX100V esetében)

A rendszer lehetővé teszi, hogy meghatározza, hogy a Földnek pontosan mely pontján tartózkodik. A GPS műholdak 6 pályán, a Földtől 20 000 kilométerre keringenek. A GPS rendszerhez 24 vagy több GPS műhold tartozik.
A GPS vevő veszi a műholdak rádiójeleit, és kiszámítja saját pozícióját a keringési információk, illetve a jelek terjedési ideje stb. alapján.
A hely meghatározását „háromszögelésnek” hívják. Legalább 3 műhold jeleit fogva a GPS vevő már meg tudja határozni egy hely földrajzi szélességét és hosszúságát.

- Mivel a GPS műholdak helyzete folyamatosan változik, bizonyos helyeken és időpontban használva a fényképezőgépet előfordulhat, hogy a vevőnek hosszabb ideig tart a hely meghatározása, vagy nem is tudja meghatározni a helyet.

- A „GPS” egy olyan rendszer, amellyel meghatározható a földrajzi hely a GPS műholdakról küldött jelek alapján történő háromszögeléssel. Lehetőleg ne használja a fényképezőgépet olyan helyeken, ahová a rádiójelek nem juthatnak el, vagy ahonnan visszaverődnek, például épületek vagy fák által leárnyékolt területen. Használja a fényképezőgépet a szabad ég alatt.

- Előfordulhat, hogy a helyinformációk rögzítése nem lehetséges bizonyos helyeken, vagy ha a fényképezőgépet valamilyen akadály miatt nem érik el a GPS műholdak rádiójelei.

- Alagútban, beltérben vagy épületek takarásában.

- Magas épületek között vagy épületekkel határolt szűk utcában.

- Föld alatt, fákkal sűrűn benőtt helyeken, hidak alatt vagy ott, ahol mágneses mező keletkezik, például nagyfeszültségű vezetékek közelében.

- Olyan készülékek közelében, amelyek a fényképezőgéppel azonos frekvenciasávú rádiójeleket adnak: 1,5 GHz-es hullámsávot használó mobiltelefonok stb. közelében

Helymeghatározási hibák esetén

- Ha a fényképezőgép bekapcsolása után azonnal helyet változtat, akkor a fényképezőgépnek több idő kell a helymeghatározás megkezdéséhez, mint amikor egy helyben marad.

- A GPS műholdak helyzete miatti hiba
  A fényképezőgép automatikusan meghatározza az aktuális pozíciót, ha venni tudja legalább 3 GPS műhold rádiójeleit. A GPS műholdak által megengedett helymeghatározási hiba körülbelül 30 m. A hely környezetétől függően a helymeghatározási hiba nagyobb is lehet. Ebben az esetben előfordulhat, hogy nem esik egybe a tényleges pozíció és a GPS információk alapján kiszámított pozíció. Tudni kell továbbá, hogy a GPS műholdakat az Egyesült Államok Védelmi Minisztériuma üzemelteti, és a pontosság ingadozása szándékos is lehet.

- Hiba a helymeghatározási folyamatban
  A fényképezőgép meghatározott időközönként kéri le a helyinformációkat. Lehet némi időeltérés a helyinformációk lekérése és a helyinformációk képre rögzítése között, emiatt előfordulhat, hogy nem esik egybe a felvétel tényleges pozíciója és a GPS információk alapján kiszámított pozíció.

A GPS repülőgépen való használatának korlátozásáról

- Repülőgépen a fel- és leszállás közben kapcsolja ki a fényképezőgépet, ahogy erre az utaskísérők is figyelmeztetik.

- Ha nem kívánja rögzíteni a helyre és az irányra vonatkozó információkat, akkor válassza az [Ki] GPS beállítást.

Egyéb korlátozásokról

- A GPS-t csak a helyre vagy helyzetre vonatkozó előírásoknak megfelelően használja.

A földrajzi koordináta-rendszerről

- A készülék a „WGS-84” földrajzi koordináta-rendszert használja.

Vissza a tetejére