Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Memóriakártya

## Memóriakártya

Memóriakártya
A memóriakártya adapter (külön megvásárolható) használatával kapcsolatos megjegyzés
„Memory Stick” adathordozó
„Memory Stick Duo” adathordozó és szabványos méretű „Memory Stick” adathordozó-nyílás használatakor
Megjegyzések a „Memory Stick Micro” adathordozó (külön megvásárolható) használatával kapcsolatban

### Memóriakártya

A fényképezőgéppel használható memóriakártya-típusok a következők: „Memory Stick PRO Duo”, „Memory Stick PRO-HG Duo”, „Memory Stick Duo”, SD memóriakártya, SDHC memóriakártya és SDXC memóriakártya.
MultiMediaCard nem használható.
Ebben a Felhasználói útmutatóban „Memory Stick PRO Duo” adathordozót, „Memory Stick PRO-HG Duo” adathordozót vagy „Memory Stick Duo” adathordozót értünk „Memory Stick Duo” adathordozó alatt, és az SD memóriakártyákra, az SDHC memóriakártyákra és az SDXC memóriakártyákra SD kártya néven hivatkozunk.

- A legfeljebb 32 GB-os „Memory Stick Duo” adathordozókat és a legfeljebb 64 GB-os SD kártyákat teszteltük, és igazoltan használhatók a fényképezőgéppel.

- Mozgóképek felvételéhez az alábbi memóriakártyák használata ajánlott:

- (Mark2) („Memory Stick PRO Duo” (Mark2) adathordozó)

- („Memory Stick PRO-HG Duo” adathordozó)

- SD kártya (Class 4 vagy gyorsabb)

Megjegyzések

- A memóriakártya megbízható működése érdekében ajánlatos a fényképezőgéppel formázni az először használt memóriakártyákat. Ügyeljen arra, hogy a formázás töröl minden adatot a memóriakártyáról. Ezeket az adatokat nem lehet később helyreállítani. A fontos adatokról készítsen biztonsági másolatot számítógépre vagy más tárolóeszközre.

- A képek gyakori rögzítése/törlése miatt a memóriakártyán tárolt adatok töredezetté válhatnak. Előfordulhat, hogy nem lehet elmenteni vagy rögzíteni mozgóképeket. Ilyen esetben mentse a képeket számítógépre vagy más tároló eszközre, majd: [Formáz].

- Nem garantálható, hogy a számítógéppel formázott memóriakártya működik a fényképezőgéppel.

- Az adatolvasási/-írási sebesség a memóriakártya és a használt eszköz kombinációjától függően eltérő.

- Az adatok az alábbi esetekben sérülhetnek:

- Ha olvasás vagy írás közben eltávolítják a memóriakártyát, illetve kikapcsolják a kamerát

- Ha a memóriakártyát statikus elektromosságnak vagy elektromos zajnak kitett környezetben használja

- Javasoljuk, hogy a fontos adatokról készítsen biztonsági másolatot.

- Ne ragasszon címkét se a memóriakártyára, se a memóriakártya adapterre.

- Ne érintse meg a kezével vagy fémtárggyal a memóriakártya kivezetéseit.

- Ne ütögesse, hajlítsa meg vagy ejtse le a memóriakártyát.

- Ne szedje szét, és ne alakítsa át a memóriakártyát.

- Ne tegye ki a memóriakártyát víz hatásának.

- Ne hagyja a memóriakártyát kisgyermekek számára elérhető helyen. Véletlenül lenyelhetik.

- Olyan memóriakártyát helyezzen be a memóriakártya-helyre, amely méretben illik bele. Ellenkező esetben meghibásodás következhet be.

- Ne használja, vagy tárolja a memóriakártyát a következő feltételek között:

- Magas hőmérsékletű helyek, mint a napon parkoló gépkocsi belseje

- Közvetlen napfénynek kitett helyek

- Magas páratartalmú vagy maró anyagok jelenlétének kitett helyek

### A memóriakártya adapter (külön megvásárolható) használatával kapcsolatos megjegyzés

- Amikor memóriakártyát helyez be egy memóriakártya adapterbe, ügyeljen arra, hogy a memóriakártyát a helyes irányban, teljesen helyezze be. A nem megfelelő behelyezés hibás működést okozhat.

### „Memory Stick” adathordozó

A fényképezőgéppel használható „Memory Stick Duo” típusok az alábbi táblázatban találhatók. Az összes „Memory Stick Duo” funkció tökéletes működése azonban nem garantálható.

„Memory Stick” adathordozó típus | Rögzítés/Lejátszás
Memory Stick Duo (MagicGate nélkül) | *1
Memory Stick Duo (MagicGate-tel) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3

*1 A párhuzamos interfész használatával megvalósuló nagysebességű adatátvitel nem támogatott.
*2 A „Memory Stick Duo” adathordozók, a „MagicGate Memory Stick Duo” adathordozók, a „Memory Stick PRO Duo” adathordozók és a „Memory Stick PRO-HG Duo” adathordozók támogatják a MagicGate funkciókat. A MagicGate egy kódolást alkalmazó szerzőijog-védelmi technológia. A fényképezőgép nem tud olyan adatokat rögzíteni/lejátszani, amelyhez MagicGate funkciók szükségesek.
*3 [MP4 12M] és [MP4 6M] méretű [AVCHD megtek.] mozgóképek nem rögzíthetők „Memory Stick” adathordozóra, csak „Memory Stick PRO Duo” adathordozóra vagy „Memory Stick PRO-HG Duo” adathordozóra.

### „Memory Stick Duo” adathordozó és szabványos méretű „Memory Stick” adathordozó-nyílás használatakor

A „Memory Stick Duo” adathordozót úgy használhatja, hogy azt a „Memory Stick Duo” adathordozó-adapterbe helyezi (külön megvásárolható).
„Memory Stick Duo” adathordozó-adapter

### Megjegyzések a „Memory Stick Micro” adathordozó (külön megvásárolható) használatával kapcsolatban

- A termék kompatibilis a „Memory Stick Micro” adathordozóval („M2”). “Az „M2” a „Memory Stick Micro” adathordozó rövidítése.

- Ha a fényképezőgépet „Memory Stick Micro”-val használja, mindenképp helyezze a „Memory Stick Micro”-t egy, a Duo nagyságával megegyező méretű „M2” adapterbe. Ha a „Memory Stick Micro”-t a Duo nagyságával megegyező „M2” adapter nélkül helyezi a gépbe, előfordulhat, hogy nem fogja tudni kivenni azt a fényképezőgépből.

- Ne hagyja a „Memory Stick Micro” adathordozót kisgyermekek számára elérhető helyen. Véletlenül lenyelhetik.

Vissza a tetejére