Cyber-shot felhasználói útmutató
Nyomtatás
Legfelső oldal > Hibaelhárítás > Figyelmeztető jelzések és üzenetek > Üzenetek

## Üzenetek

Az alábbi üzenetek megjelenésének esetén kövesse az utasításokat.

- Az akkumulátor töltöttségi szintje alacsony. Haladéktalanul töltse fel az akkumulátoregységet. A használati feltételektől vagy az akkumulátoregység típusától függően a kijelzés akkor is villoghat, ha a hátralévő akkumulátor-üzemidő még 5–10 perc.

Csak kompatibilis akkumulátorral használja.

- A behelyezett akkumulátor nem NP-FH50 (mellékelt) akkumulátoregység.

A kamera túlmelegedett Hagyja kihűlni

- A fényképezőgép hőmérséklete megemelkedett. A tápellátás esetleg automatikusan kikapcsolhat, vagy esetleg nem tud mozgóképet készíteni. Hagyja a fényképezőgépet hűvös helyen, amíg a hőmérséklete lecsökken.

Belső memória hiba

- Kapcsolja ki, majd ismét be a készüléket.

Vegye ki, majd ismét tegye be a memóriakártyát.

- A behelyezett memóriakártya nem használható a fényképezőgéppel. [Részletek]

- A memóriakártya kivezetése bekoszolódott.

- A memóriakártya megsérült.

Ez a memóriakártya nincs megfelelően formázva.

- A behelyezett memóriakártya nem használható a fényképezőgéppel. [Részletek]

Előfordulhat, hogy ez a memóriakártya nem alkalmas fényképek rögzítésre és lejátszásra.

- A behelyezett memóriakártya nem használható a fényképezőgéppel. [Részletek]

Az ideiglenes tárolóterület túlcsordult. Az adathordozóra írás nem fejeződött be időben.

- Ha olyan memóriakártyát használ, amelyre már sokszor írtak, és sokszor töröltek róla, vagy másik fényképezőgéppel formázták, akkor az adatok írása lassabb lehet. A kártya használata előtt mentse le a kártyáról az adatokat egy számítógépre, majd formázza meg újra a kártyát. [Részletek]

- A használt memóriakártya írási sebessége nem elég mozgóképek rögzítéséhez. Használjon „Memory Stick PRO-HG Duo” adathordozót, „Memory Stick PRO Duo” (Mark2) adathordozót vagy SD kártyát (Class 4 vagy gyorsabb).

A memóriakártya írásvédett. Nézze meg a kapcsolóját.

- Törlésvédő-kapcsolóval ellátott memóriakártyát használ, és a kapcsoló LOCK állásban van. Állítsa a kapcsolót felvétel állásba.

Ez a memóriakártya csak olvasható.

- A fényképezőgép nem tud képeket rögzíteni és törölni ezen a memóriakártyán.

A memóriakártyára írás nem fejeződött be hibátlanul Adat-helyreállítás

- Helyezze be újra a memóriakártyát, és kövesse a képernyőn megjelenő utasításokat.

Nincsenek képek

- Nincs lejátszható kép a belső memóriában.

- A memóriakártya adott mappájában nincs lejátszható kép elmentve.

Nincs fénykép

- Nincsenek olyan 3D képek, amelyeket [3D megjelenítés] üzemmódban le lehetne játszani.

- A kiválasztott mappa vagy dátum nem tartalmaz diabemutatóval lejátszható fájlt.

Fel nem ismert fájlt talált

- Olyan mappát próbált meg törölni, amelyben a fényképezőgéppel le nem játszható fájl van. Törölje a fájlt egy számítógépen, és törölje a mappát.

Mappahiba. Felvétel a kiválasztott mappába nem lehetséges. Kérem válasszon másik mappát.

- Létezik már ugyanazzal az első három számjeggyel ellátott mappa a memóriakártyán (például: 123MSDCF és 123ABCDE). Válasszon másik mappát [Részletek], vagy hozzon létre egy új mappát [Részletek].

Nem hozhat létre több mappát

- A „999”-cel kezdődő nevű mappa már létezik a memóriakártyán. Ilyen esetben nem hozhat létre több mappát.

Mappa tartalmának kiürítése

- Egy vagy több fájlt tartalmazó mappát próbált meg törölni. Törölje az összes fájlt, és azután törölje a mappát.

A mappa védett.

- Megpróbált egy csak olvasható, védett mappát törölni a számítógépen.

Fájlhiba.

- Hiba történt a kép lejátszása közben.
  Nem garantált, hogy a számítógéppel módosított vagy más fényképezőgéppel rögzített képeket tartalmazó fájlok lejátszhatók ezzel a fényképezőgéppel.

Csak olvasható mappa

- Olyan mappát választott, amely nem állítható be felvételmappának a fényképezőgépen. Válasszon másik mappát. [Részletek]

Fájlvédelem

- Oldja fel a védelmet. [Részletek]

Túl nagy képméret

- Olyan méretű képet kíván megjeleníteni, melyet nem lehet a fényképezőgépén lejátszani.

Nem érzékeli az arcot retusáláshoz

- A kép jellemzőitől függően elképzelhető, hogy nem lehet a képet retusálni.

(Rázkódásveszély kijelzése)

- A gyenge megvilágítás következtében a fényképezőgép beremeghet. Használja a vakut, vagy helyezze állványra a fényképezőgépet annak stabilizálásához.

MP4 12M nem támogatott ezzel a memóriakártyával.
MP4 6M nem támogatott ezzel a memóriakártyával.

- Mozgóképek felvételéhez „Memory Stick PRO Duo” (Mark2) adathordozó, „Memory Stick PRO-HG Duo” adathordozó vagy SD kártya (Class 4 vagy gyorsabb) használata ajánlott.

Kapcsolja ki és újra be

- Az objektív meghibásodása.

Már ki van választva a maximális képszám.

- Maximum 10 fájlt lehet kiválasztani, amikor a [TransferJet]-et használja.

- Maximum 100 fájlt lehet kiválasztani, amikor a [Több kép]-et használja.

- Legfeljebb 999 fájlhoz adható (Nyomtatási megrendelés) jel.

Hiba a zene lejátszásakor

- Törölje a zenefájlt, vagy cserélje ki egy normál zenefájlra.

- Hajtsa végre a [Zenét ürít] műveletet, majd töltsön le új zenefájlt.

Zene formázási hiba

- Hajtsa végre a [Zenét ürít] műveletet.

A művelet nem végezhető el a nem támogatott fájlokban.

- A fényképezőgép képfeldolgozási és más szerkesztési funkciói nem használhatók olyan képfájlokon, melyeket előzőleg számítógéppel módosítottak, vagy amelyeket más fényképezőgéppel készítettek.

Képkezelő fájl létrehozása. Kérem várjon.

- A fényképezőgép visszaállítja a dátumok stb. információit például olyankor, amikor a képeket törölte a számítógépen.

- A szükséges képkezelő fájl létrejön a memóriakártya formázása után.

- A fényképek száma meghaladja a fényképezőgép dátumkezelője által kezelhető számot. Ha további képeket akar regisztrálni a képkezelő fájlba, töröljön képeket [Dátum szerint] nézetben.

A képkezelő fájl inkonzisztens. Kijavítja a képkezelő fájlt?

- Nem lehet [AVCHD megtek.] mozgóképeket rögzíteni vagy lejátszani, mert a képkezelő fájl sérült. A képkezelő fájl helyreállításához kövesse a képernyőn megjelenő utasításokat.

- [AVCHD megtek.] mozgóképek felvételekor a [Mozgókép formát.] beállítása AVCHD 60i/60p (1080 60i kompatibilis eszközök esetében) vagy AVCHD 50i/50p (1080 50i kompatibilis eszközök esetében).

- [Dátum szerint] nézetben nem lehet a fényképezőgép képkezelő fájljába menteni vagy onnan lejátszani. A „PMB” programmal készítsen biztonsági másolatot minden képről a számítógépre, és használja ezt a másolatot a memóriakártya adatainak helyreállításához.

Képkezelő fájl hiba. Adathelyreállítás nem lehetséges.

- Importálja a számítógépre az összes képet a „PMB” segítségével, és formázza meg a memóriakártyát vagy a belső memóriát.
  Hogy ismét megjelenítse a képeket a fényképezőgéppel, exportálja az importált képeket a „PMB” segítségével. [Részletek]

A felvétel funkció nem elérhető a magas belső hőmérséklet miatt.

- A fényképezőgép hőmérséklete megemelkedett. Nem tud képeket rögzíteni, amíg le nem hűl.

A felvétel leállt a kamera megnőtt hőmérséklete miatt.

- A felvétel leállt, mert mozgóképfelvétel közben a hőmérséklet megemelkedett. Kérjük várjon, amíg a hőmérséklet lecsökken.

- Ha hosszabb időn át vesz fel mozgóképet, a fényképezőgép hőmérséklete megnő. Ilyen esetben állítsa le a mozgókép felvételét.

A csatlakozás nem sikerült

- Ellenőrizze a TransferJet vételi portot, és végezze el megfelelően az adatok áttöltését. [Részletek]

Egyes fájlok küldése nem történt meg
Egyes fájlok fogadása nem történt meg

- A kommunikáció megszakadt a képátvitel közben, vagy azért szakadt meg az átvitel, mert a készülék memóriája megtelt. Ellenőrizze, hogy mennyi szabad memória maradt, és próbálja meg újra TransferJet kapcsolattal az adatok áttöltését.

- A kép jellemzőitől függően előfordulhat, hogy nem lehet a képet fogadni.

Vissza a tetejére